ක්‍රිකට් ලෝක කුසලාන තරගාවලියේ තරග ඇතුළු මේ දිනවලදී පැවැත්වෙන පෙරහුරු තරග සඳහා පොලීසිය යුද හමුදාවේ ද සහාය ඇතිව දැවැන්ත ආරක්ෂක වැඩපිළිවෙළක් දියත් කර තිබේ.ආරක්ෂක ලේකම් ගෝඨාභය රාජපක්ෂ මහතාගේ උපදෙස් මත පොලිස්පති මහින්ද බාලසූරිය මහතාගේ අධීක්ෂණය යටතේ පොලිසියේ ජ්‍යෙෂ්ඨ නියෝජ්‍ය පොලිස්පතිවරු , නියෝජ්‍ය පොලිස්පතිවරු, පොලිස් අධිකාරිවරු ඇතුළු පොලිසියේ විශාල පිරිසක් මේ ආරක්ෂක වැඩපිළිවෙළට සහාය වෙති.ඊයේ (15) සිට මේ ආරක්ෂක වැඩපිළිවෙළ ආරම්භ විණි.ලබන මාර්තු 29 වැනිදා දක්වා එය ක්‍රියාත්මක වෙයි.